|  |  |
| --- | --- |
|  | 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.3.1-ESFA-K-413 „Socialinę atskirtį patiriančių asmenų integracija į darbo rinką“ projektų finansavimo sąlygų aprašo  2 priedas |
| **(Projekto naudos ir kokybės vertinimo lentelės forma)**  **PROJEKTO Naudos ir kokybės vertinimo LENTELĖ**  *(Ši lentelė naudos ir kokybės vertinimo metu pildoma kiekvienam projektui individualiai)*   |  |  | | --- | --- | | **Paraiškos kodas** |  | | **Pareiškėjo pavadinimas** |  | | **Projekto pavadinimas** |  | | **Projektą planuojama įgyvendinti:**   su partneriu (-iais)  be partnerio (-ių) | | | ** PIRMINĖ  PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui)* | |  |  |  |  |  |  | | --- | --- | --- | --- | --- | | **Prioritetinio projektų atrankos kriterijaus (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas balų skaičius pagal kriterijų** | **Vertinimo metu suteiktų balų skaičius** | **Komentarai** | | | 1. Projekto kokybė | Paraiškos vertinimo metu projektui suteikiamas prioritetas skiriant balą, jeigu projekto turinys, numatytos veiklos, planuojamas jų įgyvendinimas, laukiami rezultatai yra pagrįsti, nuoseklūs, veiksmingi.  Vertinant projekto kokybę, turi būti įvertinti šie kokybiniai projekto aspektai:   * aiškiai identifikuota tikslinė grupė ir pagrįstas jos pasirinkimas, išanalizuotos ir aprašytos tikslinės grupės problemos ir poreikiai, analizėje naudojami statistiniai ir kt. tyrimai, vertinimų duomenys, aiškiai aprašyti tikslinės grupės asmenų įtraukimo į projekto veiklas būdai (mechanizmas). Vertinama paraiškos 5.1 papunktyje ir 3 priede pateikiama informacija; * projekto veiklų (paslaugų) atitikimas tikslinės grupės poreikiams bei problemoms spręsti (paslaugų turinys, paslaugų apimtys, darbo metodai, nuoseklumas, trukmė). Vertinama paraiškos 5.1 papunktyje, 6 punkte ir 3 priede pateikiama informacija; * projekto veiklos (paslaugos tikslinei grupei) atitinka projekto tikslus, planuojamus rezultatus ir gali prisidėti prie teigiamų pokyčių tikslinės grupės asmenų situacijoje darbo rinkoje. Vertinama paraiškos 5.1 papunktyje, 6 ir 13 punktuose bei 3 priede pateikiama informacija; * projekto partnerių pasirinkimo pagrįstumas ir jų įtaka sėkmingam projekto įgyvendinimui. Vertinama paraiškos 5.3 papunktyje pateikiama informacija; * aiškiai identifikuotos projekto rizikos ir numatytos rizikų valdymo priemonės. Vertinama paraiškos 5.4 papunktyje pateikiama informacija; * projektui įgyvendinti numatytos lėšos yra racionaliai ir efektyviai suplanuotos. Vertinama paraiškos 7 punkte ir 3 priede pateikiama informacija.   Taip pat bus vertinama viešai prieinama informacija: statistiniai duomenys, tyrimai, darbo rinkos informacija ir kita.  Vertinamos tik tinkamos finansuoti veiklos.  Atliekamas ekspertinis vertinimas, suteikiant nuo 0 iki 30 balų.  Atliekant vertinimą vertinami visi aukščiau išvardinti aspektai ir po to suteikiamas atitinkamas balų skaičius. | 30 | *(Skiltis pildoma paraiškos vertinimo metu. Nurodomas pagal kriterijų suteiktų balų skaičius* |  | | 2. Pareiškėjo organizacija yra veikianti apskrityje, kurioje bus vykdomas projektas | Paraiškos vertinimo metu projektui suteikiamas prioritetas skiriant balą, jei pareiškėjo organizacija yra veikianti apskrityje, kurioje bus vykdomas projektas. Laikoma, kad pareiškėjo organizacija veikia apskrityje, jei ji yra įregistruota arba turi patalpas toje apskrityje, kurioje vykdys projektą. Patalpos turi būti tinkamos projekte numatytų veiklų įgyvendinimui. Tikrinamas pareiškėjo organizacijos buveinės adresas arba galiojanti patalpų nuomos, panaudos, nuosavybės sutartis, sudaryta ne vėliau kaip iki nustatytos paraiškos pateikimo įgyvendinančiajai institucijai datos.  Jei pareiškėjo organizacija veikia apskrityje, kurioje bus vykdoma projekto veikla, paraiškai skiriama 15 balų, jei ne – 0 balų.  Organizacijos buveinės adresą pareiškėjas nurodo paraiškos 2.2 papunktyje, o patalpų priklausymą pagrindžiančius dokumentus (galiojančios patalpų nuomos, panaudos, nuosavybės sutarties kopijas) pateikia kartu su paraiška. Apskritį, kurioje bus vykdomas projektas (t.y. apskritį, kurios gyventojai bus projekto dalyviai) pareiškėjas nurodo paraiškos 4.1 papunktyje.  Jei projekto įgyvendinimo metu keičiasi pareiškėjas (projekto vykdytojas), dėl kurio atitikties šiam kriterijui projekto naudos ir kokybės vertinimo metu paraiškai buvo skirti balai, naujasis pareiškėjas (projekto vykdytojas) turi atitikti tą patį kriterijų | 15 |  |  | | 3. Regioninė projekto veiklų aprėptis | Paraiškos vertinimo metu projektui suteikiamas prioritetas skiriant balą, jeigu projekto veiklas planuojama vykdyti didesniame skaičiuje savivaldybių, esančių apskrityje, kurioje pareiškėjas planuoja vykdyti veiklą.  Laikoma, kad veikla vykdoma savivaldybėje, jei paraiškoje planuojama, kad tos savivaldybės gyventojai sudarys ne mažiau kaip 15 proc. visų projekto tikslinės grupės dalyvių.  Prioritetiniai balai skiriami tik tuo atveju, jei pareiškėjas ar partneris yra įregistruotas arba turi patalpas tose savivaldybėse. Patalpos turi būti tinkamos projekte numatytų veiklų įgyvendinimui. Tikrinamas pareiškėjo ar partnerio organizacijos buveinės adresas arba galiojanti patalpų nuomos, panaudos, nuosavybės sutartis arba pareiškėjo (partnerio) sudaryta bendradarbiavimo sutartis, suteikianti jiems galimybę naudotis patalpomis. Tikrinamos sutartys turi būti sudarytos ne vėliau kaip iki nustatytos paraiškos pateikimo įgyvendinančiajai institucijai datos.  (Alytaus apskr. – 5 sav., Kauno apskr. – 8 sav., Klaipėdos apskr. – 7 sav., Marijampolės apskr. – 5 sav., Panevėžio apskr. – 6 sav., Šiaulių apskr. – 7 sav., Tauragės apskr. – 4 sav., Telšių apskr. – 4 sav., Utenos apskr. – 6 sav., Vilniaus apskr. – 8 sav.).  Jei projekto veiklas numatyta vykdyti 1 savivaldybėje, projektui skiriama 0 balų, jei 2 savivaldybėse – 2 balai, jei 3 savivaldybėse – 5 balai, jei 4 savivaldybėse – 9 balai, jei 5-6 savivaldybėse – 14 balų.  Organizacijos buveinės adresą pareiškėjas nurodo Paraiškos 2.2 papunktyje, o patalpų priklausymą pagrindžiančius dokumentus (galiojančios patalpų nuomos, panaudos, nuosavybės sutarties kopijas) pateikia kartu su paraiška. Savivaldybes, kuriose bus vykdomas projektas (t.y. savivaldybes, kurių gyventojai bus projekto dalyviai) ir tikslinės grupės asmenų, kurie dalyvaus projekte iš kiekvienos savivaldybės, skaičių pareiškėjas nurodo paraiškos 3 priede. Bendras projekto dalyvių skaičius nurodytas paraiškos 3 priede turi sutapti su paraiškos 13.1 papunktyje nurodyta produkto stebėsenos rodiklio siektina reikšme | 14 |  |  | | 4. Pareiškėjas turi projektų įgyvendinimo patirties | Paraiškos vertinimo metu projektui suteikiamas prioritetas skiriant balą, jei pareiškėjas yra įgyvendinęs projektus, finansuotus Europos socialinio fondo lėšomis 2007–2013 m. ir (arba) 2014–2020 m. laikotarpiais, Prieglobsčio, migracijos ir integracijos fondo 2014–2020 metų nacionalinės programos, 2007–2013 m. ir (arba) 2014–2020 m. laikotarpiais Europos ekonominės erdvės programų LT05 „Rizikos grupės vaikai ir jaunimas“, LT08 „EEE stipendijų programa“ ir LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ lėšomis, Europos ekonominės erdvės finansinio mechanizmo Nevyriausybinių organizacijų programos,Lietuvos ir Šveicarijos bendradarbiavimo programos nevyriausybinių organizacijų finansavimo schemos (NVO fondo), Mokymosi visą gyvenimą programos 2007-2013 m. laikotarpio ir „Erasmus+“ programos lėšomis**.** Didesnis balų skaičius skiriamas pareiškėjui, kurio minėtų fondų (programų) lėšomis finansuotų įgyvendintų projektų, kuriuose jis buvo pareiškėjas, skaičius yra didesnis.  Vertinant projekto atitiktį šiam kriterijui skaičiuojami minėtų fondų (programų) lėšomis finansuoti projektai, kurie buvo sėkmingai įgyvendinti, t.y. buvo pasiekti suplanuoti rodikliai ir nebuvo fiksuota reikšmingų pažeidimų. Reikšmingu pažeidimu laikomi pažeidimai, kurie pagal minėtų fondų (programų) lėšų administravimą reglamentuojančių teisės aktų nuostatas yra susiję su nusikalstama ir (arba) korupcine veika arba susiję su sisteminiu pažeidimu, kuris yra pasikartojančio pobūdžio ir padarytas dėl didelių projekto vykdytojo trūkumų.  Didesnis balų skaičius skiriamas pareiškėjui, kurio minėtų fondų (programų) lėšomis finansuotų įgyvendintų projektų, kuriuose jis buvo pareiškėjas, skaičius yra didesnis. Jei pareiškėjas nėra įgyvendinęs nei vieno projekto, jam skiriama 0 balų, jei yra įgyvendinęs 1 projektą – skiriama 3 balai, jei 2 projektus – skiriama 6 balai, jei 3 projektus – 9 balai, jei 4 ir daugiau projektų – 12 balų.  Vertinama informacija, pateikta paraiškos 3 priede | 12 |  |  | | 5. Projekto įgyvendinimo metu numatytas bendradarbiavimas su savivaldybėmis | Paraiškos vertinimo metu projektui suteikiamas prioritetas skiriant balą, jeigu:   * pareiškėjas numato bendradarbiauti su tos teritorijos, kurioje planuojama vykdyti projekto veiklas, savivaldybės administracija ar savivaldybės socialinių paslaugų (paramos) centru, kurio savininko (dalininko) teises ir pareigas įgyvendina savivaldybė (toliau – socialinių paslaugų centras). Šiuo atveju kartu su paraiška turi būti pateikta bendradarbiavimo sutartis; * arba pareiškėjas į projekto partnerius įtraukė tos teritorijos, kurioje planuojama vykdyti projekto veiklas, savivaldybės administraciją ar socialinių paslaugų centrą. Šiuo atveju kartu su paraiška turi būti pateikta jungtinės veiklos sutartis.   Prioritetiniai balai skiriami tik tuo atveju, kai jungtinės veiklos arba bendradarbiavimo sutartys sudarytos su visomis tų teritorijų, kuriose planuojama vykdyti projekto veiklas, savivaldybių administracijomis ar socialinių paslaugų centrais.  Jei projektas atitinka šį kriterijų skiriami 8 balai, jei neatitinka - 0 balų.  Jungtinės veiklos arba bendradarbiavimo sutartyje turi būtų nurodytas bendradarbiavimo (jungtinės veiklos) tikslas, kuris turi būti susijęs su aktyvesniu savivaldybės ir/arba socialinių paslaugų centro ir pareiškėjo bendradarbiavimu, skatinančiu keistis informacija apie esamas socialinės integracijos paslaugas bei jų poreikį. Toks NVO ir savivaldybės ir/arba socialinių paslaugų centro bendradarbiavimas turėtų prisidėti prie efektyvesnio ir kompleksiško socialinės integracijos paslaugų teikimo savivaldybės gyventojams (projekto dalyviams). Taip pat sutartyje turi būti aiškiai nurodyti kiekvienos organizacijos įsipareigojimai ir atsakomybės sritys | 8 |  |  | | 6. Projekto įgyvendinimo metu numatytas bendradarbiavimas su darbo birža | Paraiškos vertinimo metu projektui suteikiamas prioritetas skiriant balą, jeigu pareiškėjas numato bendradarbiauti su darbo birža:  - pareiškėjas numato bendradarbiauti su tos apskrities, kurioje bus vykdomas projektas, teritorine darbo birža. Vertinama kartu su paraiška pateikta bendradarbiavimo sutartis tarp pareiškėjo ir teritorinės darbo biržos;  - arba pareiškėjas į projekto partnerius įtraukė tos apskrities, kurioje bus vykdomas projektas, teritorinę darbo biržą. Vertinama kartu su paraiška pateikta jungtinės veiklos sutartis tarp pareiškėjo ir teritorinės darbo biržos;  - arba pareiškėjo bendradarbiavimas su darbo birža numatytas Lietuvos darbo biržos ir skėtinės nevyriausybinės organizacijos bendradarbiavimo sutartyje, kurioje įvardinta pareiškėjo organizacija.  Jei projektas atitinka šį kriterijų skiriami 8 balai, jei neatitinka - 0 balų.  Šiose sutartyse turi būti nurodytas pareiškėjo ir darbo biržos bendradarbiavimo tikslai ir turinys, abipusiai įsipareigojimai ir atsakomybės sritys | 8 |  |  | | 7. Pareiškėjo organizacijos vidutinės metinės pajamos kiekvienais metais per paskutinius trejus metus yra ne mažesnės kaip 15 tūkst. eurų | Paraiškos vertinimo metu projektui suteikiamas prioritetas skiriant balą, jeigu pareiškėjo organizacijos metinės pajamos 2014 m., 2015 m. ir 2016 m. yra ne mažesnės kaip po 15 tūkst. eurų kiekvienais iš nurodytų metų.  Jei pareiškėjo organizacijos atitinka šį kriterijų skiriami 6 balai, jei neatitinka - 0 balų.  Vertinami kartu su paraiška pateikti finansinės atskaitomybės dokumentai už 2014–2016 m.  Kriterijus taikomas vertinimo metu | 6 |  |  | | 8. Pareiškėjo organizacija vykdo finansinių ataskaitų auditą | Paraiškos vertinimo metu projektui suteikiamas prioritetas skiriant balą, jeigu pareiškėjo organizacija vykdo finansinių ataskaitų auditą.  Balai skiriami, jei kartu su paraiška yra pateikta finansinės ataskaitos audito išvada už 2014 metus ir (arba) 2015 metus ir (arba) 2016 metus, kurioje pateikta teigiama, besąlyginė nuomonė, kuri rodo, kad organizacijos finansinė ataskaita visais reikšmingais atžvilgiais tikrai ir teisingai parodo organizacijos finansinę būklę, veiklos rezultatus ir pinigų srautus, arba sąlyginė nuomonė, kuri rodo, kad organizacijos finansinė ataskaita visais reikšmingais atžvilgiais tikrai ir teisingai parodo organizacijos finansinę būklę, veiklos rezultatus ir pinigų srautus, tačiau yra tam tikrų neatitikimų.  Jei pareiškėjo organizacijos atitinka šį kriterijų skiriami 4 balai, jei neatitinka - 0 balų.  Kriterijus taikomas vertinimo metu | 4 |  |  | | 9. Projekte numatytas nuosavas įnašas | Paraiškos vertinimo metu projektui suteikiamas prioritetas skiriant balą, jeigu paraiškoje numatytas nuosavas įnašas ir nurodytas nuosavo įnašo lėšų šaltinis.  Nuosavu įnašu laikoma projekto vykdytojo ir (ar) partnerio (-ių) vykdančiojo personalo (vykdančio projektų finansavimo sąlygų apraše numatytas veiklas) darbo užmokesčiui skirta nuosavų lėšų suma, kuria projekto vykdytojas ir (ar) partneris (-iai) prisideda prie projekto įgyvendinimo ir kurią gali sudaryti nacionalinės viešosios lėšos ir (arba) privačios lėšos.  Aukštesnis balas skiriamas paraiškoms, kuriose planuojama, kad nuosavo įnašo dalis bus didesnė.  Skaičiuojama pagal formulę X=In\*100/B, kur B – visas biudžetas, In – nuosavas įnašas.  Paraiškos surikiuojamos nuo paraiškų, kurių biudžetuose nuosavas įnašas sudaro didesnę dalį iki paraiškų, kurių biudžetuose nuosavas įnašas sudaro mažiausią dalį.  3 balai suteikiami pirmosioms 20 proc. paraiškų (jei gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 2 balai – kitoms 20 proc. paraiškų, 1 balas – dar kitoms 20 proc. paraiškų, 0 balų – likusioms paraiškoms. Jeigu pirmosios paraiškos, pagal kurias nuosavo įnašo dalis yra vienoda sudaro daugiau nei 20 proc. paraiškų, tuomet visoms joms suteikiami 3 balai. Tokiu atveju 2 balai suteikiami pirmosioms 20 proc. likusių paraiškų, 1 balas – kitoms 20 proc. paraiškų. Atitinkamai ta pati loginė seka taikoma, jeigu susidaro daugiau nei 20 proc. 2 balais vertinamų paraiškų, surinkusių vienodą balų skaičių. Tokiu atveju joms visoms skiriami 2 balai, o likusioms tuo pačiu principu suteikiami žemesni vertinimai.  Vertinama paraiškos 11 punkto 2.1, 2.2 papunkčiuose ir 3 priede pateikta informacija. | 3 |  |  | | **Suma:** | | 100 | *(Sumuojama skiltyje įrašytų skaičių suma, kuri negali viršyti 100)* |  | | **Mažiausia privaloma surinkti balų suma:** | | ***30*** |  |  | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos (data) (vardas ir pavardė, parašas*[[1]](#footnote-1)*)

atsakingo asmens pareigų pavadinimas)

1. *Pasirašoma, jei pildoma popierinė lentelės versija.* [↑](#footnote-ref-1)